open-index/open-wikipedia-markdown huggingface dataset:
Iso Vehkalahti

**Iso Vehkalahti** on säännöstelty järvi Juankosken taajaman kaakkoispuolella Kuopion itäosassa Pohjois-Savon maakunnassa. Sen pinta-ala on 2,8 neliökilometriä. Etäisyys Kuopion keskustasta on 38 kilometriä itäkoilliseen.

## Maantiede
Ison Vehkalahden mutkaisen rantaviivan pituus on 18&nbsp;588 metriä. Järven eteläosassa on pitkiä ja kapeita lahtia (Juntinlahti, Rajosalmi). Pohjoisessa on leveä Haapakaarteenlahti. Yli neljäsosa Isosta Vehkalahdesta on vähintään 10 metriä syvä ja kahdeksasosa vähintään 15 metriä syvä. Syvin kohta sijaitsee järven lounaisosassa. Ison Vehkalahden itäpuolella sijaitsee Pieni Vehkalahti, johon Ison Vehkalahden säännöstely vaikuttaa suoraan. Järvien välisen Kaunisharjun kapein kohta on noin 80 metriä.

Ison Vehkalahden saariluku on viisi. Laajin saari on noin 20-hehtaarinen Ahmonsaari, jonka länsipuolella sijaitsee noin nelihehtaarinen Lammassaari, jonka eteläpuolella sijaitsee Tikansaari. Haapakaarteenlahden pohjoisosassa sijaitsee Mäntysaari ja Lehtisaari.

Ison Vehkalahden rannoilla on sekä pelto- että metsämaata.

Ison Vehkalahden vesitilavuus on 20&nbsp;386&nbsp;500 kuutiometriä.

Iso Vehkalahti (04.612.1.002) kuuluu Karjalankosken alueeseen (04.612), joka on kolmannen jakovaiheen vesistö Vuoksen päävesistössä (04). Toinen jakovaihe on Juurusveden alue (04.61) ja ensimmäinen on Nilsiän reitin valuma-alue (04.6). Karjalankosken alueeseen kuuluu 15 vähintään hehtaarin laajuista vakavettä, joista laajimmat ovat Iso Vehkalahti, Pieni Vehkalahti ja Karjalankosken allas.

## Lähteet
Hallintoalueeton alue (Alaska)

**Hallintoalueeton alue** () on Alaskan hallinnollisessa jaossa alue, joka ei kuulu mihinkään Alaskan piirikunnista (Alaskassa ). Se on jaettu  11 väestönlaskenta-alueeseen. Sen väkiluku oli 77&nbsp;157 vuonna 2020 eli hieman yli 10% koko osavaltion väkiluvusta. Alueen pinta-ala on melkein puolet Alaskan osavaltion pinta-alasta.

## Väestönlaskenta-alueet

* Bethel
* Chugach (vuoteen 2019 osa Valdez–Cordovaa)
* Copper River (vuoteen 2019 osa Valdez–Cordovaa)
* Dillingham
* Hoonah–Angoon
* Southeast Fairbanks
* Aleutians West
* Nome
* Kusilvak (vuoteen 2015 Wade Hampton)
* Prince of Wales–Hyder
* Yukon–Koyukuk

## Lähteet

## Aiheesta muualla
Lenaween piirikunta

**Lenaween piirikunta** () on Yhdysvaltojen Michiganin osavaltiossa sijaitseva piirikunta. Sen väkiluku oli 99&nbsp;423 vuonna 2020. Piirikunnan hallintokeskus on Adrianin kaupunki, joka on myös Lenaween piirikunnan suurin kunta. Piirikunta on perustettu vuonna 1822.

## Väestö
Vuonna 2020 Lenaween piirikunnan 99&nbsp;423 asukkaasta valkoisia oli 93,7&nbsp;%, mustia 3,0&nbsp;%, alkuperäisasukkaita 0,6&nbsp;% ja aasialaisia 0,5&nbsp;%. Vuonna 2019 5,0&nbsp;% asukkaista puhui kotonaan jotain muuta kieltä kuin englantia ja 2,3&nbsp;% asukkaista oli syntynyt ulkomailla.

## Lähteet

## Aiheesta muualla
Norrländska Socialdemokraten

**Norrländska Socialdemokraten** (lyh. **NSD**) on Ruotsin Norlannissa ilmestyvä sanomalehti. Sitä julkaisee Norr Media AB, joka omistaa myös toisen Norlannissa ilmestyvän sanomalehden ''Norrbottens-Kurirenin''. *NSD* ilmestyy paperisena kuudesti viikossa, maanantaista lauantaihin.

Lokakuusta 2026 alkaen *Norrländska Socialdemokraten* ilmestyy painettuna kolmena päivänä viikossa.

## Historia
*Norrländska Socialdemokraten* perustettiin vuonna 1918, kun sosiaalidemokraattisesta puolueesta irtautuneet kommunistit olivat vieneet mukanaan sosiaalidemokraattien entisen puoluelehden ''Norrskensflammanin''. Ensimmäisenä vuonna *NSD:tä* tehtiin Tukholmasta käsin, mutta vuonna 1919 lehden toimitus ja painaminen siirtyivät Bodeniin. Lehdellä meni aluksi heikosti, mutta 1930-luvulla se alkoi kasvaa ja ohitti vuonna 1944 kilpailijansa *Norrbottens-Kurirenin*. Vuonna 1976 *NSD:n* päätoimitus siirtyi Luulajaan, ja vuodesta 2008 *NSD:n* ja *Norrbottens-Kurirenin* toimitukset ovat sijainneet saman katon alla.

## Lähteet

## Aiheesta muualla
* Lehden kotisivut
Valeri Gerasimov

**Valeri Vasiljevitš Gerasimov** (; s. 8. syyskuuta 1955 Kazan) on venäläinen kenraali. Hän on Venäjän asevoimien pääesikunnan päällikkö, joka nousi asemaansa marraskuussa 2012. Hän on myös Venäjän varapuolustusministeri.

Gerasimov palveli Neuvostoliiton armeijan panssaridivisioonissa. Gerasimov kohosi Pohjois-Kaukasian sotilaspiirin 58. armeijan esikuntapäälliköksi vuonna 1999, ennen toisen Tšetšenian sodan alkua. Journalisti Anna Politkovskaja kuvasi Gerasimovia "kunnian mieheksi". Hän toimi komentajana toisessa Tšetšenian sodassa. Vuosina 2003–2005 Gerasimov oli Kaukoidän sotilaspiirin esikuntapäällikkö ja myöhemmin Leningradin ja Moskovan sotilaspiirien komentaja. Venäjän presidentti Vladimir Putin nimitti Gerasimovin asevoimien pääesikunnan päälliköksi 2012. Hän seurasi Nikolai Makarovia. Lisäksi Gerasimov johti sotilasoperaatioita Ukrainassa vuonna 2014, Syyriassa ja vuonna 2022 jälleen Venäjän hyökkäyksessä Ukrainaan. Hänen roolinsa Krimin miehityksessä oli keskeinen. 

Gerasimovia on virheellisesti pidetty venäläisen hybridisodankäynnin isänä. Termin luonut Mark Galeotti on toistuvasti kiistänyt tämän käsityksen.

Gerasimov on saanut Vladimir Putinilta Venäjän federaation sankarin arvonimen.

Toukokuussa 2023 Gerasimov väitettiin selvinneen täpärästi Ukrainan iskun alta Itä-Ukrainassa, tai joidenkin ukrainalaisten lähteiden mukaan kuolleen, eikä hän nähty julkisuudessa.

Gerasimov nähtiin vasta syyskuun alussa 2022 seuraamassa Vostok-2022-sotaharjoituksia Venäjän kaukoidässä. Tammikuun 11. päivänä 2023 hänet nimitettiin Ukrainan erityissotilasoperaation johtajaksi. Kenraali Sergei Surovikinista, joka oli aiemmin johtanut operaatiota, tuli hänen apulaisensa.

Tammikuussa 2024 ukrainalaiset levittivät tietoja, että Gerasimov olisi kuollut Sevastopolissa Ukrainan ohjusiskussa. Lisäksi vihjattiin että hän olisi haavoittunut Ukrainan erikoisjoukkojen operaatiossa Venäjän Belgorodissa tämän jälkeen. Uutinen paljastui kuitenkin Ukrainan propagandaksi.

Kesäkuussa 2024 Haagin kansainvälinen rikostuomioistuin antoi Gerasimovista pidätysmääräyksen syyttäen tätä siviilejä vastaan hyökkäämisestä Ukrainassa.

## Lähteet
The Kyiv Independent

***The Kyiv Independent*** on ukrainalainen englanninkielinen uutissivusto, joka on perustettu vuonna 2021. Sivuston perusti joukko *[[Kyiv Post]]* -lehdestä erotettuja toimittajia. Lehti irtisanoi koko toimituksensa marraskuussa 2021 lehden omistajan ja työntekijöiden erimielisyyksien takia.

Sivusto on kertonut olevansa vastuussa ensisijaisesti juuri lukijoilleen ja pyrkivänsä siihen, että yhtiön omistavat ainakin osin sen omat toimittajat. Päätoimittajana toimii Olha Rudenko.

The Kyiv Independentille myönnettiin International Press Instituten vuoden 2022 IPI-IMS Free Media Pioneer -lehdistöpalkinto yhdessä kuuden muun ukrainalaisen joukkoviestimen (ABO, Hromadske, Slidstvo.info, StopFake, Ukraїner ja Ukrajinska pravda) kanssa.

Venäjän hyökättyä Ukrainaan helmikuussa 2022 uutissivuston seuraajamäärät Twitterissä lähtivät selvään nousuun: 2&nbsp;000 ennen sotaa ja yli 1,6 miljoonaan vajaan viikon kuluttua hyökkäyksestä.

*The Kyiv Independent* rahoittaa toimintaansa muun muassa Patreon-sivuston kautta kerättävillä lahjoituksilla.

## Lähteet
Vasili Nebenzja

**Vasili Aleksejevitš Nebenzja** (; s. 1962) on venäläinen diplomaatti.

Nebenzja valmistui vuonna 1983 Neuvostoliiton ulkoministeriön alaisesta Moskovan valtiollisesta kansainvälisten suhteiden instituutista (MGIMO). Hän toimi Venäjän varaulkoministerinä vuosina 2013–2017. Heinäkuussa 2017 hän aloitti toimimisen Venäjän federaation pysyvänä YK-edustajana. Nebenzja on saanut Isänmaan ansioritarikunnan toisen luokan mitalin, Ystävyyden kunniamerkin ja Venäjän kunniaritarikunnan arvon.

Nebenzja puhuu englannin ja espanjan kieliä. Hän on naimisissa, ja hänellä on poika.

## Lähteet
Danielle Pletka

**Danielle Pletka** (s. 12. kesäkuuta 1963 Melbourne, Victoria) on australialaissyntyinen yhdysvaltalainen poliittinen kommentaattori. Hän on osallistunut konservatiivisen American Enterprise Institute -ajatushautomon toimintaan tutkijana ulko- ja puolustuspoliittisissa asioissa. Aikaisemmin Pletka toimi senaattori Jesse Helmsin avustajana.

Pletkaa on luonnehdittu uuskonservatiiviksi. Hän tuki Yhdysvaltain johtaman koalition hyökkäystä Irakiin vuonna 2003. Pletka on myös puolustanut kidutuksen käyttöä terroristiepäiltyjen kuulusteluissa.
## Lähteet

## Aiheesta muualla
Geenitekniikkarikos

**Geenitekniikkarikos** on Suomen rikoslain 44 luvun 9 §:n mukainen rikosnimike. Se koskee eräitä geenitekniikkalain tai sen nojalla annetun säännöksen taikka yleisen tai yksittäistapausta koskevan määräyksen tai kiellon vastaisia tekoja. Suomen viranomaisten tietoon ei tullut ainakaan vuosina 2010–2020 yhtään geenitekniikkarikosepäilyä.

## Lähteet
Maailmankiertue (Turistin albumi)

__NOTOC__
**Maailmankiertue** on Turistin debyyttialbumi, joka julkaistiin 31. tammikuuta 2020.
## Kappaleet
# 
# 
# 
# 
#  
# 
#  
# 
# 

## Lähteet
Linnunrata (Turistin albumi)

__NOTOC__
**Linnunrata** on Turistin toinen studioalbumi, joka julkaistiin 9. syyskuuta 2021.
## Kappaleet
# 
# 
# 
# 
# 
# 
#  
# 

## Lähteet
Daavid – tarinoita kunniasta ja häpeästä

**Daavid – tarinoita kunniasta ja häpeästä** on Taru Mäkelän ohjaama ja käsikirjoittama suomalainen dokumenttielokuva vuodelta 1997.

Elokuva on historiallinen dokumentti, joka kertoo Suomen juutalaisista toisen maailmansodan aikana.

## Lähteet
Vorzel

**Vorzel** () on kaupunkityyppinen taajama Ukrainan Kiovan alueella. Vorzel on osa Butšan piiriä. Vuoden 2021 alussa Vorzelin taajamassa arvioitiin asuvan 6&nbsp;766 henkeä. Vuonna 1900 perustetun Vorzelin kehitys liittyy läheisesti Kiovan ja Kovelin välisen rautatien rakentamiseen. 1920- ja 1930-luvuilla Vorzelista tuli lomakohde. Taajamassa avattiin lomakeskus ja kylpylä vuonna 1929, ja vuonna 1932 parantola.

## Kuvagalleria

Tiedosto:VorzelChurch.jpg|Vorzelin kirkko
Tiedosto:Lake in Vorzel.jpg|Näkymä järvelle
Tiedosto:Ворзель. Санаторій "Україна".JPG|Vorzelin parantola


## Lähteet
Lotat (dokumenttielokuva)

**Lotat** (myös **Lotat - naiset kertovat**) on Taru Mäkelän ohjaama suomalainen dokumenttielokuva vuodelta 1995.

Elokuva on historiallinen dokumentti talvi- ja jatkosodan aikaisesta lottatoiminnasta. Elokuvassa haastatellaan viittä lottana toiminutta naista.

## Lähteet
We Bare Bears

**We Bare Bears** on Daniel Chongin luoma ja Cartoon Network Studiosin tuottama yhdysvaltalainen animaatiosarja. Sarja seuraa kolmea karhua, Harria, Pandaa ja Jämöä sekä niiden yrityksiä sulautua osaksi ihmismaailmaa.

Sarjaan perustuva elokuva We Bare Bears: The Movie julkaistiin digitaalisesti 30. kesäkuuta 2020 ja myöhemmin se esitettiin Cartoon Networkilla 7. syyskuuta 2020.

## Lähteet
Panu Tirkkonen

**Panu Petteri Tirkkonen** (s. 25. helmikuuta 1997 Keitele) on suomalainen kuulantyöntäjä. Hän edustaa Keiteleen Kuntoa ja häntä valmentaa Pekka Tirkkonen.

Tirkkonen karsiutui loppukilpailusta alle 20-vuotiaiden EM-kilpailuissa 2015, saman ikäluokan MM-kilpailuissa 2016 sekä alle 22-vuotiaiden EM-kilpailuissa 2017 ja 2019. Aikuisten maaottelussa hän kilpaili ensimmäisen kerran pohjoismaisessa hallimaaottelussa helmikuussa 2022.

Tirkkonen on saavuttanut sisäratojen SM-kilpailuissa pronssia 2022. Kalevan kisoissa hän on sijoittunut parhaimmillaan neljänneksi 2017 ja 2023. Hän on osallistunut Kalevan kisoissa myös kiekonheittoon selviytymättä loppukilpailuun.

Tirkkonen työnsi kuulaennätyksensä 18,27 metriä Kokemäellä 30. kesäkuuta 2018. Hallissa hän on työntänyt parhaimmillaan 17,70 metriä Keiteleellä 14. tammikuuta 2018. Kiekkoa hän on heittänyt 50,68 metriä (Keitele 2021).

## Lähteet
Saalis (elokuva)

**Saalis** (myös **Saalis – Tarua ja totta Mäkelän suvusta**) on Taru Mäkelän ohjaama ja käsikirjoittama suomalainen dokumenttielokuva vuodelta 2007.

Elokuva on henkilö- ja haastatteludokumentti ohjaaja Mäkelän suvusta, joka on ollut merkittävässä asemassa suomalaisessa elokuvahistoriassa. Suvun jäseniä ovat muun muassa Väinö Mäkelä, Mauno Mäkelä, Jukka Mäkelä ja Jussi Mäkelä. Elokuva pyrkii kertomaan henkilökohtaisen aiheen kautta yleisesti porvariston elämästä ja arvomaailmasta.

## Lähteet
Codex Omega (Septicfleshin albumi)

__NOTOC__
**Codex Omega** on kreikkalaisen death metal -yhtye Septicfleshin studioalbumi, joka julkaistiin 1. syyskuuta 2017.
## Kappaleet
# 
# 
# 
# 
# 
# 
# 
# 
# 
# 

## Arvostelut
* Imperiumi: 9/10
* Inferno: 
* Kaaoszine: 
* Metalliluola: 9/10
* Soundi: 

## Lähteet

## Aiheesta muualla
* 
*
Monastero di Lanzo

**Monastero di Lanzo** () on Italiassa Piemonten maakunnassa ja Torinon metropolikaupungin alueella sijaitseva kunta. Vuoden 2022 alussa kunnassa oli arviolta 332 asukasta.

## Lähteet

## Aiheesta muualla
Uuksunlahti

**Uuksunlahti** () on Venäjällä Karjalan tasavallan Pitkärannan piirissä sijaitseva Laatokan koillisrannikon suojaisia lahti. Lahti kuuluu Pitkärannan kuntaan, ja Pitkärannan ja Salmin välinen kuntaraja kulkee lahdensuun kohdalla.

## Maantietoa
Uuksunlahti on 12,4 kilometriä pitkä lahti, joka on Laatokan rannan suuntainen ja se jää lähes yhtä pitkän Uuksalonpäänniemen suojaan. Lahdensuu aukeaa Lunkulanlahden suuta päin ja lahtien yhteinen suu aukeaa kohti Laatokan järvenselkää. Lahdensuuta suojaa kuitenkin sen edessä sijaitseva 14,5 kilometriä pitkä Mantsinsaari.

Lahteen laskevat Uuksunjoki, Tunnisenoja ja Satulinoja, joista Uuksunjoki on suurin. Se laskee lahden pohjukkaan, missä sijaitsee yli 200 asukkaan Uuksun kylä (Ууксу ). Muut oja ja joet laskevat lahden mantereen puoleisella rannikolla. Uuksalonpäänniemi on hyvin kapea eikä sieltä laske lahteen ojia. Lahden saaristo on runsaslukuinen. Vanhoissa suomalaiskartoissa nimettyjä saaria on 15 ja niiden lisäksi on vielä ainakin viisi luotomaista saarta. Saaria ovat etelästä päin lueteltuina Lietovansaari, Kirsunsaari, Pikku Mantsi, Papinsaari, Heposaari, Lammassaari, Trofinsaari, Sikosaari, Katajasaari, Jestoinsaari, Miikoinsaari, Halkosaari, Kaitasaari, Kolkinsaari ja Keränsaari.

## Huomioita

## Lähteet
Eric Bergquist

**Eric Mauritz Bergquist**, (9. lokakuuta 1855 Örebro, Ruotsi – 3. huhtikuuta 1906 Örebro) oli ruotsalainen valokuvaaja, saarnaaja, laulaja ja runoilija.

Bergquist jäi orvoksi, kun hänen äitinsä kuoli kymmenen päivää pojan syntymän jälkeen ja isä, kun hän oli yhdeksänvuotias. Hän sai kuitenkin hyvän kasvatuksen, kävi koulua Falunissa ja Örebrossa. Hän aloitti työelämän kauppa-apulaisena, mutta hankki 1876 oman valokuvaamon. 1878 hän osallistui lähetystilaisuuteen jossa pappi Per August Ahlberg saarnasi. Saarna kosketti Bergquistia, ja se muutti hänen elämänsä. Hän alkoi pian saarnata ja oli kiinnostunut erityisesti lasten toiminnasta. Vähitellen hän omistautui kokonaan kristilliselle toiminnalle ja kirjalliselle uralle.

Pian kääntymiskokemuksensa jälkeen hän alkoi kirjoittaa hengellisiä runoja. Hänen ensimmäinen laulukokoelmansa *Barna-Sånger* ilmestyi 1887. Vuonna 1890 hän alkoi julkaista *Förbuds-sånge*r-lauluvihkoja, joita hän julkaisi kuolemaansa saakka yhteensä 15 kokoelmaa, joissa oli yli 200 laulua.

Bergquist toimi Helgelseförbundet (Pyhitysliike) -nimisessä vapaakirkossa, joka oli pieni baptistinen vapaakirkko. Hän oli Emil Gustafsonin ohella sen tunnetuin laulujen kirjoittaja. Heidän laulunsa olivat keskeisiä Pyhitysliikkeen laulukirjan *Förbundstonerin* materiaalissa.

## Bergquistin lauluja suomeksi
* *[[Ruotsin kirkon virsikirja]]*
** virsi 52: Tässä, Herra, odotamme (Herre, se vi väntar alla 1904) Suom. Pekka Kivekäs1995

**[[Hengellinen laulukirja]]*
** laulu 136: Kuule, Herra, rukoilemme (1904)
** laulu 194: Jos työsi on pellolla vaikeaa
** laulu 198: Oi, armon ihmettä (1898)

**[[Seurakunta laulaa]]*
** laulu 51: Kun koittt hetki sapatin (Välkommen, dyra sabbatsdag) Suom. Joel Niininen, 2000
** laulu 61: On lepopäivä koittanut (Välkommen, dyra sabbatsdag) Suom. Joel Niininen, 2000
** laulu 297: Kun Jeesus on omana mulla (Jag har inga sorger i världen) Suom. Oskari Jussila
** laulu 410: Kutsuttu armosta Jumalan

* *[[Siionin kannel]]* 
** laulu 309: Ei paina mun murheeni täällä (1892). Suom. Frans Kärki 1909 uud. Lauri Thurén

## Lähteet
Oleksi Kolomijets

**Oleksi Fedotovytš Kolomijets** () (17. maaliskuuta 1919 Harkivtsi, Pultavan alue, Ukrainan kansantasavalta – 10. marraskuuta 1994 Kiova, Ukraina) oli merkittävä neuvostoaikainen ukrainalainen näytelmäkirjailija.

Kolomijets työskenteli toisen maailmansodan jälkeen aluksi Komsomol-virkailijana ja vuoteen 1960 toimittajana. Hän julkaisi 1953 ensimmäiset novellinsa lehdissä. Ensimmäinen novellikokoelma *Vila krynytsja* (’Valkoinen kaivo’) ilmestyi 1960. Hän alkoi kirjoittaa myös näytelmiä, joista ensimmäinen on menestysnäytelmä *Faraony* (1961, ’Faaraot’), jota esitettiin Ukrainassa ja Venäjällä. Sen jälkeen hän keskittyi draamaan ja kirjoitti kaksikymmentä näytelmää. Niille on ominaista tunteellisuus, melodramaattisuus ja opettavaisuus, ja ne edustavat sosialistista realismia tyypillisimmillään.

Kolomijetsin näytelmistä kuvastuu romanttinen suhtautuminen maailmaan. Vaikka hän noudatti virallisia linjauksia, teosten ydin on ukrainalainen. Hän halusi uudistaa ukrainalaista kulttuuria ja lähentää sitä eurooppalaiseen.

## Lähteet
Monastero

**Monastero** voi tarkoittaa ainakin seuraavia:

;paikannimenä:

* Monastero Bormida, kunta Italian luoteisosan Astin maakunnassa Piemonten hallintoalueella
* Monastero di Lanzo, kunta Italiassa Piemonten alueella olevassa Torinon metropolikaupungissa
* Monastero di Vasco, kunta Italiassa Piemonten alueella olevassa Cuneon maakunnassa
The Dark Delight

__NOTOC__
**The Dark Delight ** on Dynaztyn seitsemäs studioalbumi, joka julkaistiin 3. huhtikuuta 2020.
## Kappaleet
# 
# 
# 
# 
# 
# 
# 
# 
# 
# 
# 
# 
#  (Bonuskappale)

## Kokoonpano
* Nils Molin – laulu
* Love Magnusson – kitara
* Mike Lavér – kitara
* Jonathan Olsson – bassokitara
* George Egg – rummut

## Arvostelu
* Imperiumi: 8½/10
* Inferno: 
* Kaaoszine: 7+/10
* Soundi: 

## Lähteet

## Aiheesta muualla
* 
*
Arkady Martine

**Arkady Martine** (s. 19. huhtikuuta 1985 New York, Yhdysvallat) on yhdysvaltalainen kirjailija.

Martine on voittanut parhaan romaanin Hugo-palkinnon teoksella *A Memory Called Empire* ja teoksella *A Desolation Called Peace*. Ennen debyyttiromaania *A Memory Called Empire* hän on kirjoittanut lyhyttä fiktiota.

## Teokset
### Teixcalaan-sarja
# A Memory Called Empire (2019), 
# A Desolation Called Peace (2021), 

## Lähteet

## Aiheesta muualla
*
Monastero di Vasco

**Monastero di Vasco** () on kunta Italiassa Piemonten alueella olevassa Cuneon maakunnassa.Vuoden 2021 alussa kunnassa oli 1&nbsp;284 asukasta.

## Lähteet

## Aiheesta muualla
Tamsyn Muir

**Tamsyn Muir** (s. 14. maaliskuuta 1985 New South Wales, Australia) on uusiseelantilainen kirjailija. Hän on syntynyt Australiassa, mutta muutti Uuteen Seelantiin pienenä ja asuu Englannissa.

Muir on ollut kahdesti ehdolla parhaan romaanin Hugo-palkinnolle.

## Teokset
### Locked Tomb -sarja
# *Gideon the Ninth* (2019), 
# *Harrow the Ninth* (2020), 
# *Nona the Ninth* (2022)

## Lähteet

## Aiheesta muualla
*
Lev Batšynskyi

**Lev Vasylovytš Batšynskyi** (; 14. helmikuuta 1872 – 4. lokakuuta 1930) oli ukrainalainen poliitikko ja lakimies. Batšynskyi oli Itävalta-Unkarin kaudella valtioneuvostossa (*Reichsrat*) ja ensimmäisen maailmansodan jälkeen perustetun Länsi-Ukrainan kansantasavallanneuvoston (*Rada*) varapuheenjohtaja. Kansantasavallan luhistuttua vuonna 1919 Batšynskyi jatkoi uraansa nyt Puolan miehittämässä Itä-Galitsiassa edustaen Ukrainalaista radikaalipuoluetta (myöhemmin Ukrainan sosialistinen radikaalipuolue) Puolan parlamentissa.

## Elämäkerta
Lev Batšynskyi syntyi Serafyntsin kylässä lähellä Horodenkan kaupunkia tuolloisen Itävalta-Unkarin Galitsiassa 14. helmikuuta 1872. Opettajaperheen poika opiskeli Kolomyjassa ja myöhemmin lakia Tsernivtsissä. Batšynskyi pidätettiin Itävallan vastaiseen mielenosoitukseen osallistumisesta vuonna 1897. Vapautumisensa jälkeen hän harjoitti lakia Ivano-Frankivskissa.

Batšynskyistä tuli yksi Ukrainalaisen radikaalipuolueen (alkujaan Ruteeniukrainalainen radikaalipuolue) johtohahmoista. Vuosina 1907–1918 hän oli puolueen edustaja Pokuttjan hutsulialueelta Itävallan parlamentissa eli valtioneuvostossa (*Reichsrat*). Batšynskyi ajoi tuolloin puolalaisten hallitseman Lvivin yliopiston ukrainalaistamista. 16. joulukuuta Batšynskyi oli osallinen yliopistolla sattuneessa välikohtauksessa. Kun erästä ukrainalaisten esitystä ei suostuttu ottamaan käsittelyyn, raivostunut Batšynskyi heitti yliopiston neuvoston puhujaa pöydällään. Pöytä tosin osui toiseen henkilöön. 

Vuonna 1914 Batšynskyistä tuli Lvivissä toimineen Ukrainalaisen pääneuvoston (*Holovna ukrajinska rada*) jäsen ja seuraavan vuoden toukokuussa Kost Levytskyin perustaman Ukrainalaisten yleisen neuvoston (*Zahalna ukrajinska rada*) varapuheenjohtaja Wienissä. Keskusvaltojen romahtaessa ensimmäisen maailmansodan seurauksena perustettiin Länsi-Ukrainan kansantasavalta 9. marraskuuta 1918. Batšynskyista tuli valtion kansallisen neuvoston eli Radan varapuheenjohtaja. Vuoden 1919 tammikuussa hän oli kirjoittamassa lakia yhdistymisestä Itä-Ukrainassa perustetun Ukrainan kansantasavallan kanssa ja huhtikuussa samana vuonna lakia maareformista. Valtioliitos ei lopulta juuri auttanut länsiukrainalaisia näiden sodassa Puolaa vastaan. Heinäkuussa 1919 länsiukrainalaiset joukot evakuoitiin Itä-Ukrainan puolelle. Batšynskyi jäi nyt puolalaisten miehittämään Itä-Galitsiaan.

Batšynskyi oli ollut vuodesta 1918 Ukrainalaisen radikaalipuolueen (vuodesta 1926 Ukrainan sosialistinen radikaalipuolue) johtaja, joka jatkoi toimintaansa puolalaisessa Galitsiassa. Hän tuki Länsi-Ukrainan entisen presidentti Jevhen Petruševytšin pyrkimyksiä palauttaa kansantasavallan itsenäisyys diplomaattisin keinoin. Vuosien 1928–1930 välillä Batšynskyi oli Puolan parlamentin (*Sejm*) jäsen. Hän kuoli Grimmensteinissa Itävallassa 4. lokakuuta 1930.

## Lähteet
Domaine Adonis

**Domaine Adonis** on tunisialainen *extra vergine* -oliiviöljymerkki. Yritys perustettiin 1903. Se on palkittu kahdesti maailman parhaaksi oliiviöljymerkiksi World Olive Oil -kilpailussa.

## Historia
Alun perin yrityksen nimi oli Ferme d'Auvergne, joka perustettiin Tunisian ollessa Ranskan vallan alla 1903. Yritys sijaitsee Medjez el-Babissa lähellä Testourin kylää. Oliivit poimitaan käsin lokakuusta joulukuuhun.

## Lähteet
Strengin puutarhassa

**Strengin puutarhassa** on Arto Halosen ohjaama, käsikirjoittama ja tuottama suomalainen dokumenttielokuva vuodelta 2009.

Elokuva on musiikkidokumentti sekä konserttitaltointi vuonna 2009 Tavastia-klubilla järjestetystä Pekka Strengin muistokonsertista. Elokuva sisältää myös konsertissa esiintyvien muusikoiden haastatteluja, joissa he kertovat Strengin musiikin merkityksestä itselleen.

## Lähteet
Breathe (Vladanan kappale)

**Breathe** on montenegrolaisen laulajan Vladanan kappale. Kappale edusti Montenegroa Eurovision laulukilpailussa 2022 Torinossa.

Kappale kilpaili toisessa semifinaalissa, jossa se sijoittui seitsemänneksitoista ja täten karsiutui finaalista.

## Lähteet
Final Advent

__NOTOC__
**Final Advent** on Dynaztyn kahdeksas studioalbumi, joka julkaistiin 26. elokuuta 2022.
## Kappaleet
# 
# 
# 
# 
#  
# 
#  
#  
# 
# 

## Kokoonpano
* Nils Molin - laulu
* Love Magnusson - kitara
* Georg Härnsten Egg - rummut
* Mike Lavér - kitara
* Jonathan Olsson - basso

## Arvostelut
* Imperiumi: 9½/10
* Inferno: 
* Kaaoszine: 
* Soundi: 

## Lähteet

## Aiheesta muualla
* 
*
Rockstars

**Rockstars** on saksalaisen laulajan Malik Harrisin kappale. Hän edusti Saksaa Eurovision laulukilpailussa 2022 voitettuaan Saksan *Germany 12 Points* -euroviisukarsinnan. 

Kappale kilpaili Euroviisujen finaalissa, jossa se sai kuusi pistettä ja jäi viimeiseksi.

## Lähteet
Pitää rakastaa

**Pitää rakastaa** on rap-yhtye Ritarikunnan viides studioalbumi. Levyn julkaisi Överdog 28. elokuuta 2020. 
## Kappaleet
# 
# 
# 
# 
# 
# 
# 
# 
# 
# 
# 
# 

## Arvostelu
* Soundi: 

## Lähteet
Jevhen Buslovytš

**Jevhen Leonidovytš Buslovytš** (, 26. tammikuuta 1972 Kiova, Ukrainan SNT, Neuvostoliitto – 15. lokakuuta 2007 Kalynivka) oli ukrainalainen vapaapainija ja olympiamitalisti.

Pääasiassa 58 kilogramman painoluokassa kilpaillut Buslovytš saavutti olympiahopeaa Sydneyssä 2000 ja EM-pronssia Bratislavassa 1998 sekä Budapestissä 2000. MM-kilpailuissa hän sijoittui parhaimmillaan kuudenneksi vuonna 1998. Buslovytš kuoli vain 35-vuotiaana linja-auton töytäistyä häntä Kalynivkassa Kiovan ulkopuolella.

## Lähteet
* 
* Buslovich, Evgeni (UKR) International Wrestling Database 

### Viitteet
Monastero Bormida

**Monastero Bormida** () on kunta Italiassa Piemonten alueella olevassa Astin maakunnassa. Vuoden 2021 alussa kunnassa oli 884 asukasta.

## Lähteet

## Aiheesta muualla
H’melnytskyin piiri

**H’melnytskyin piiri** () on hallinnollinen piiri Ukrainan länsiosassa Hmelnytskyin alueella.  Piiriä laajennettiin merkittävästi heinäkuussa 2020. H’melnytskyin piiri rajautuu etelässä Kamjanets-Podilskyin piiriin, lännessä Ternopilin alueeseen (Ternopilin ja Tšortkivin piirit), pohjoisessa Šepetivkan piiriin, koillisessa Žytomyrin alueeseen (Žytomyrin piiri) ja idässä Vinnytsjan alueeseen (H’milnykin, Vinnytsjan ja Žmerynkan piirit). Piirin hallinnollinen keskus on H’melnytskyi (274&nbsp;582 as., 2021).

H’melnytskyin piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Hmelnytskyin alueen piirien lukumäärän kolmeen. Aiempaa laajemman Hmelnytskyin piirin pinta-alaksi tuli 10&nbsp;768,3 neliökilometriä.

Ukrainan tilastokeskus arvioi H’melnytskyin piirin väkiluvuksi 679&nbsp;374 (1.1.2021). Kaupunkilaisiksi luokiteltiin  prosenttia piirin asukkaista (421&nbsp;087 as.). Kaupunkilaiset asuivat joko jossain piirin kuudesta kaupungista (Deražnja 9&nbsp;917 as., H’melnytskyi 274&nbsp;582 as., Horodok 15&nbsp;835 as., Krasyliv 18&nbsp;583 as., Starokostjantyniv 34&nbsp;232 as. ja Volotšysk 18&nbsp;474 as.) tai 14 kaupunkityyppisestä taajamasta (joista väkirikkaimpana mainittakoon (Letytšiv 10&nbsp;183 as. ja Jarmolyntsi 7&nbsp;263 as.).


Khmelnytskyi-Raion.png|H’melnytskyin piiri ennen heinäkuun 2020 alueuudistusta.
Railway-station-Khmelnytskyi-17.jpg|H’melnytskyin rautatieasema.
Airoport khmel.jpg|H’melnytskyin lentoaseman rakennus.


## Lähteet

## Aiheesta muualla
Burghart Klaußner

**Burghart Klaußner** (myös: **Klaussner**, s. 13. syyskuuta 1949 Berliini) on saksalainen näyttelijä.

Klaußner on esiintynyt muun muassa elokuvissa *[[Goodbye Lenin]]* (2003), *[[Kylläisyyden päiväsi ovat luetut]]* (2004) ja *[[Valkoinen nauha]]* (2009). Elokuvassa *[[Valtio vastaan Fritz Bauer]]* (2015) hän näytteli nimihenkilö Fritz Baueria. Televisiorooleja Klaußnerilla on ollut esimerkiksi sarjoissa *[[The Crown (televisiosarja)|The Crown]]* ja *[[Hotelli Adlon – elämää suurempi tarina]]*.

## Valikoitu filmografia
* *[[Lasten leikit]]* (*Kinderspiele*, 1992)
* *[[Goodbye Lenin]]* (*Good Bye, Lenin!*, 2003)
* *[[Kylläisyyden päiväsi ovat luetut]]* (*Die fetten Jahre sind vorbei*, 2004)
* *[[Requiem (elokuva)|Requiem]]* (2006)
* *[[Lukija (elokuva)|Lukija]]* (*The Reader*, 2008)
* *[[Valkoinen nauha]]* (*Das weiße Band – Eine deutsche Kindergeschichte*, 2009)
* *[[Diplomatia (elokuva)|Diplomatia]]* (*Diplomatie*, 2014)
* *[[Inbetween Worlds]]* (*Zwischen Welten*, 2014)
* *[[Elser – yksin Hitleriä vastaan]]* (*Elser – Er hätte die Welt verändert*, 2015)
* *[[Valtio vastaan Fritz Bauer]]* (*Der Staat gegen Fritz Bauer*, 2015)
* *[[Hiljainen vallankumous]]* (*Das schweigende Klassenzimmer*, 2018)

## Lähteet

## Aiheesta muualla
*
Juri Lysjanskyi

**Juri Fedorovytš Lysjanskyi** (, ; 13. elokuuta (J: 2. elokuuta) 1773 Nižyn, Venäjän keisarikunta – 6. maaliskuuta (J: 22. helmikuuta) 1837 Pietari, Venäjän keisarikunta) oli ukrainalaissyntyinen Venäjän laivaston upseeri ja tutkimusmatkailija. Hän johti Adam Johann von Krusensternin ohella vuosina 1803–1806 ensimmäistä maailman ympäri purjehtinutta venäläistä retkikuntaa.

## Elämä ja ura
Lysjanskyi valmistui Kronstadtissa toimivasta Venäjän merikadettikoulusta vuonna 1786 ja osallistui vuosien 1788–1790 Kustaa III:n sodassa ruotsalaisia vastaan käytyihin meritaisteluihin. Hän palveli vuosina 1790–1793 Venäjän Itämeren-laivastossa ja vuosina 1793–1799 Britannian laivastossa eri valtamerillä.

Vuonna 1802 keisari Aleksanteri I määräsi A. J. von Krusensternin johtamaan retkikuntaa, jonka tuli saattaa Venäjän diplomaattinen valtuuskunta Japaniin, kuljettaa elintarvikkeita pohjoisen Tyynenmeren alueen venäläisiin siirtokuntiin sekä luoda kauppasuhteita Kiinaan. Lysjanskyi sai tehtäväkseen ostaa retkikunnalle Lontoosta kaksi laivaa, joista hän otti itse komentoonsa pienemmän, *[[Neva (1801)|Nevan]]*, ja Krusenstern suuremman, *[[Nadežda (1800)|Nadeždan]]*. Matka alkoi Kronstadtista elokuussa 1803. Alukset erkanivat vuonna 1804 Havaijilla, josta Lysjanskyi purjehti Alaskaan Krusensternin ja Nikolai Rezanovin suunnatessa Kamtšatkaan. Lysjanskyin avulla venäläis-amerikkalaisen kauppakomppanian kuvernööri Aleksandr Baranov sai vallattua takaisin Sitkan siirtokunnan, jonka paikalliset asukkaat tlingitit olivat vallanneet vuonna 1802.

Krusenstern ja Lysjanskyi lähtivät yhdessä paluumatkalle Kiinan Kantonista vuonna 1806 ja palasivat Kronstadtiin melko tarkalleen kolme vuotta lähtönsä jälkeen. Lysjanskyi palveli tämän jälkeen Itämeren laivastossa, kunnes vetäytyi vuonna 1809 palveluksesta. Hän sai samana vuonna ensimmäisen luokan kapteenin arvon.

Lysjanskyi julkaisi vuonna 1812 kaksiosaisen venäjänkielisen matkakuvauksen *Putešestvije vokrug sveta na korable ’Neva’ v 1803–1806 godah*, jossa hän kuvaa maailmanympäripurjehduksen aikana tekemiään etnografisia ja oseanografisia havaintoja. Teos käännettiin kaksi vuotta myöhemmin englanniksi. Vuonna 1837 kuollut Lysjanskyi on haudattu Tihvinän hautausmaalle Pietariin.

## Muuta
Lysjanskyin mukaan on nimetty Lisianskin saari Havaijilla, niemimaa Ohotanmerellä ja vuori Sahalinin saarella.

## Lähteet

## Aiheesta muualla

*Лисянский Юрий Федорович  Hrono.ru
Kansankommuuni

**Kansankommuuni** () oli Kiinassa vuodesta 1958 lähtien käyttöön otettu maolainen maaseudun organisaatiotyyppi ja Kiinan sosialistisen järjestelmän perusyksikkö. Toisin kuin kollektiivit, jotka olivat harjoittaneet yksinomaan maataloustoimintaa, kansankommuunien tehtävänä oli olla monitoimiorganisaatioita, jotka vastaisivat paikallishallinnon johtamisesta sekä kaiken taloudellisen ja sosiaalisen toiminnan hallinnoinnista. Jokainen kansankommuuni organisoitiin kolmeen hallintoportaaseen, jotka olivat pienimmästä suurimpaan: tuotantoryhmät, tuotantoprikaatit ja kansankommuuni.

Kansankommuunin tarkoitus heijasteli Kiinan alati vaihtelevia poliittisia ja talouspoliittisia suuntauksia. Etenkin paikallishallinnon rooli, yksityisten maapalstojen omistus ja palkanmaksu aiheuttivat jatkuvia kiistoja. Vuosien 1958–1960 suuren harppauksen aikana yksityisistä maapalstoista luovuttiin ja ne siirtyivät yhteisomistukseen. Samalla palkat tasattiin. Vuosien 1959–1961 talousvaikeuksien jälkeen kansankommuunit kuitenkin organisoitiin uudelleen. Niiden keskikokoa pienennettiin, paikallisille tuotantoryhmille annettiin enemmän autonomiaa, yksityiset tontit palautettiin takaisin maanviljelijöille ja palkat maksettiin tehdyn työn perusteella.

Vuosien 1966–1976 kulttuurivallankumous toi mukanaan tiukan sääntelyn, ja kansankommuunit menettivät paikallishallinnon. Vastuu tuotannosta siirtyi tuotantoprikaateille, toisinaan myös puoluevirkailijat tai jopa armeija ottivat sen hoitaakseen. Kiinan johtaja Maon kuolemaa vuonna 1976 seurasivat suuret uudistukset, jotka antoivat kommunistisen Kiinan kansankommuuneille ennennäkemättömän laajan paikallisen ja yksilöllisen autonomian. Vuoden 1979 jälkeen kansankommuunit vähitellen lakkautettiin, ja maanviljelijöitä kannustettiin viljelemään yksityisiä viljelypalstoja ja myymään tuotteitaan voitolla.

## Lähteet
David Saldadze

**David Tengizovitš Saldadze** (, , , s. 15. helmikuuta 1978 Kutaisi, Georgian SNT, Neuvostoliitto) on georgialaistaustainen, sittemmin Ukrainaa ja Uzbekistania edustanut, kilpauransa päättänyt kreikkalais-roomalaisen tyylin painija ja olympiamitalisti.

Pääasiassa 96–97 kilogramman painoluokissa kilpaillut Saldadze saavutti Ukrainan trikoissa olympiahopeaa Sydeneyssä 2000, MM-pronssia Gävlessä 1998 ja EM-pronssia Seinäjoella 2002 sekä Belgradissa 2003. Ukrainan edustajana Saldadze kilpaili myös Ateenan kesäolympialaisissa 2004 ja oli muun muassa neljäs kertaalleen MM-kilpailuissa ja kahdesti EM-kilpailuissa. Vuodesta 2006 alkaen Saldaze siirtyi edustamaan Uzbekistania osallistuen muun muassa Pekingin kesäolympialaisiin 2008 ja sijoittuen MM-kilpailuissa kaksi kertaa viidenneksi. Hän voitti myös Aasian kisoissa pronssimitalin Kantonissa 2010 ja 120 kilogramman painoluokassa Aasian-mestaruuskilpailujen pronssimitalin Jejussa 2008. Hänen veljensä Heorhi Soldadze on myös painin arvokisamitalisti.

## Lähteet
* 
* Saldadze, David (UZB) International Wrestling Database 

### Viitteet
Kuninkuusravit 1952

**Kuninkuusravit 1952** järjestettiin Kouvolan raviradalla 9.–10. elokuuta 1952. Ne olivat 21. Kuninkuusravit ja ensimmäiset Kouvolassa pidetyt. Ravikuninkuuden voitti Bertel Hakalaxin Amor ja kuningatartittelin Markku Oleniuksen Lilli. 

Kuninkuuskilpailuun oli ilmoitettu kymmenen oriita ja seitsemän tammaa, joista yksi jäi pois. Molemmat sukupuolet kilpailivat kuninkuustittelista, jonka ohella paras tamma kruunattiin myös ravikuningattareksi. Kaikki matkat juostiin pareittain, jolloin kaksi hevosta kiersi rataa samanaikaisesti toisen lähtiessä etusuoralta ja toisen takasuoralta. Kokonaiskilpailujen järjestys ratkaistiin vuotta aikaisemmin käyttöönotetulla monimutkaisella pistejärjestelmällä. Kouvolan vuonna 1912 valmistunut rata oli täysin uudistettu kuninkuuskilpailuja varten.

## Kuninkuuskilpailu
Valon-Valo ja Rake hylättiin avausmatkalla, jonka jälkeen ne keskeyttivät kilpailun. Päätösmatkalta jäivät pois myös jalkavaivoista kärsinyt kolminkertainen ravikuningas Akapeetus sekä Vilkku ja Väikky. Kahden matkan jälkeen kilpailua johti ylivoimaisesti Amor ennen Erkkoa ja Murtiusta. Amorin lähtiessä 3 000 metrille sillä oli varaa hävitä Erkolle usealla sekunnilla. Ohjastaja Bertel Hakalax ajoi ensimmäisen kierroksen todella hitaasti ja alkoi yleisön hoputtaessa kiristämään vauhtia vasta puolimatkassa. Lopulta Amor juoksi päätösmatkan 4,2 sekuntia hitaammin kuin Erkkoa, jonka kokonaisaikakin oli 0,7 sekuntia nopeampi. Pistelaskun johdosta Amor oli silti kokonaiskilpailun paras. A.K. Tyttö oli kahden matkan jälkeen paras tamma, mutta kuningatartittelin voitti Lilli, joka teki siihen 3 000 metrillä selvän 6,5 sekunnin eron.

### Osallistujat
Tammat on merkitty tähdellä.

### Tulokset
Tammat on merkitty tähdellä.

## Lähteet
Sandouville

**Sandouville** on kunta Seine-Maritimen departementissa Normandian alueella Pohjois-Ranskassa. Siellä on Renault’n tehdas.

Sandouville sijaitsee Seine-joen rannalla, Pays de Caux'ssa, noin 18 kilometriä Le Havresta itään, D80- ja D982-teiden risteyksessä. Kunnassa on kaksi erillistä osaa: pohjoisessa on kylä, maatilat ja metsää, etelässä, jonka erottaa A131-autotie ja Canal de Tancarville, on satamatoimintaa, Renault’n tehdas ja ennallistettu suoalue.

## Lähteet

## Aiheesta muualla
Vanadyylinitraatti

**Vanadyylinitraatti** (VO(NO3)3) on vanadyyli- ja nitraatti-ionien muodostama epäorgaaninen ioniyhdiste. Yhdistettä voidaan käyttää reagenssina orgaanisen kemian synteeseissä.

## Ominaisuudet, valmistus ja käyttö
Huoneenlämpötilassa vanadyylinitraatti on kellertävää nestettä. Yhdisteen alkeiskoppi on monokliininen. Vanadyylinitraatti hydrolysoituu veden vaikutuksesta, mutta liukenee orgaanisiin liuottimiin kuten kloorattuihin hiilivetyihin.

Vanadyylinitraattia voidaan valmistaa vanadiini(V)oksidin tai vanadyylikloridin ja dityppipentoksidin reaktiolla. 
:V2O5 + 3 N2O5 → 2 VO(NO3)3

Vanadyylinitraattia voidaan käyttää aromaattisten yhdisteiden nitraamiseen.

## Lähteet
106 (luku)

**106** (**satakuusi**) on luonnollinen luku, jota edeltää luku 105 ja seuraa luku 107.

## Matematiikassa
* 106 on puolialkuluku ja siten myös yhdistetty luku.
* 106 on vajaa luku: 1+2+53=56 .
* 106 on keskitetty viisikulmioluku.
* 106 on keskitetty seitsenkulmioluku.
* 106 kuuluu Erdősin–Woodsin lukuihin.
* Taso voidaan jakaa 14 suoralla enintään 106 osaan.
* Kun n=106, luvun \frac{1+\sqrt{n}}{2} jakso ketjumurtolukuna on pitempi kuin millään pienemmällä *n*:n arvolla.

## Luonnontieteissä
* Alkuaineiden jaksollisessa järjestelmässä 106 on seaborgiumin järjestysluku.
* Palladium-106 on palladiumin vakaa isotooppi.
* Kadmium-106 on kadmiumin vakaa isotooppi.
* 106 Dione on asteroidi.

## Muissa yhteyksissä
* Peugeot 106 on henkilöauto.

## Lähteet
Machine Gun Kellyn diskografia

Machine Gun Kellyn diskografia.
## Studioalbumit

## Mixtapet

* *Stamp Of Approval (2007)*
* *Certified (2008)*
* *Homecoming (2009)*
* *100 Worlds And Running (2010)*
* *The Differenter Gang (2010)*
* *Lace Up (2010)*
* *Rage Pack (2011)*
* *EST 4 Life (2012)*
* *Black Flag (2013)*
* *Fuck It (2015)*

## EP:t

* *Half Naked & Almost Famous (2012)*
* *BINGE (2018)*
* *Lockdown Sessions (2022)*

## Singlet

## Musiikkivideot

* *Chip Off The Block (2010)*
* *Cleveland (2010)*
* *I Know (2011)*
* *Wild Boy (2011)*
* *Chasing Pavements (2012)*
* *Wild Boy [remix] (2012)*
* *Invincible (2012)*
* *Highline Ballroom Soundcheck (2012)*
* *EST 4 Life (2012)*
* *Her Song (2012)*
* *Stereo (2012)*
* *See My Tears (2012)*
* *Hold On (2012)*
* *Ratchet (2013)*
* *La La La (2013)*
* *Champions (2013)*
* *Skate Cans (2013)*
* *Breaking News (2013)*
* *All Black Tuxedos (2013)*
* *Home Soon (2013)*
* *Swing Life Away (2013)*
* *Mind Of A Stoner (2014)*
* *Halo (2014)*
* *State Of Mind (2014)*
* *Sail (2014)*
* *Wanna Ball (2014)*
* *Raise The Flag (2014)*
* *Till I Die (2015)*
* *Against The World (2015)*
* *A Little More (2015)*
* *Till I Die Part II (2015)*
* *Blue Skies (2015)*
* *Almost (2015)*
* *World Series (2015)*
* *Gone (2015)*
* *Alpha Omega (2016)*
* *Spotlight (2016)*
* *All Night Long (2016)*
* *4th Coast Freestyle (2016)*
* *Chill Bill Remixx (2016)*
* *Young Man (2016)*
* *Sublime remiXX (2016)*
* *Bad Things (2016)*
* *Dopeman (2017)*
* *At My Best (2017)*
* *The Gunner (2017)*
* *Trap Paris (2017)*
* *Let You Go (2017)*
* *Merry Go Round (2017)*
* *Golden God (2017)*
* *Habits (2017)*
* *The Break Up (2018)*
* *27 (2018)*
* *LOCO (2018)*
* *RAP DEVIL (2018)*
* *I Think I'm OKAY (2019)*
* *Candy (2019)*
* *El Diablo (2019)*
* *5:3666 (2019)*
* *Glass House (2019)*
* *Why Are You Here (2020)*
* *Bullets With Names (2020)*
* *Bloody Valentine (2020)*
* *Concert For Aliens (2020)*
* *My Ex's Best Friend (2020)*
* *Drunk Face (2020)*
* *Forget Me Too (2020)*
* *DAYWALKER (2021)*
* *loce race (2021)*
* *papercuts (2021)*
* *emo girl (2022)*
* *ay! (2022)*
* *maybe (2022)*
* *make up sex (2022)*
* *more than life (2022)*
Eri planeetal

**Eri planeetal** on suomalaisartisti Lucaksen 5. maaliskuuta 2021 julkaistu toinen studioalbumi.
## Kappaleet
# 
# 
# 
# 
# 
# 
# 
# 
# 
# 

## Lähteet
Berovo

**Berovo** () on kaupunki Pohjois-Makedonian Itäisellä alueella. Kaupungissa asuu 12&nbsp;321 asukasta, ja väkiluku on laskussa. Kaupungissa asuvista lähes 96 % on makedonialaisia. Kunnalla on rajaa Bulgarian kanssa.

## Lähteet
M/S Spirit of Tasmania IV

**M/S Spirit of Tasmania IV** on toinen australialaisen Spirit of Tasmania (TT-Line Company) -varustamon vuonna 2021 tilaamista kahdesta matkustaja-autolautasta. Alus rakennettiin Rauma Marine Constructionsin (RMC) telakalla Raumalla. Rakentaminen alkoi 28. helmikuuta 2022 perinteisellä levynleikkuuseremonialla. Alus valmistui loppusyksystä 2024. Sisaraluksen, ''Spirit of Tasmania V'':n, oli tarkoitus valmistua vuoden 2024 lopulla mutta se valmistui vasta kesällä 2025.

Alukset tulevat Australian mantereen ja Tasmanian väliseen avomeriliikenteeseen Bassinsalmen yli. Reitin päätepisteet ovat Victorian osavaltion Geelong ja Tasmanian Devonport. *Spirit of Tasmania IV*:n polttoaineena on nesteytetty maakaasu (LNG), mutta siinä on kaksoispolttoainemahdollisuus. Aluksen matkustajakapasiteetti on 1&nbsp;800 henkilöä ja bruttovetoisuus 48&nbsp;000 tonnia. 

Alus valmistui loppusyksystä 2024 ja lähti kohti Tasmaniaa, mutta joutui odottamaan Skotlannissa kuusi kuukautta. Pari viikkoa tästä johtui laivan teknisestä viasta, mutta valtaosin viivästys aiheutui täysin keskeneräisistä laituritöistä Tasmaniassa. Matkattuaan noin yhdeksän kuukautta alus jäi Geelongin satamaan odottamaan laituritöiden valmistumista Tasmanian Devonportissa. Sisaralus *Spirit of Tasmania V* luovutettiin tilaajalle kesäkuussa 2025 ja lähti Suomesta lokakuussa, mutta sekin jäi Skotlannin Edinburghiin odottamaan  satamatöiden valmistumista. Laivahankkeen huonoa aikataulunhallintaa, liikennöinnin alkamisen viivästymistä ja kustannusten kaksinkertaistumista on kritisoitu voimakkaasti Australian mediassa.

## Lähteet
Rauhan magneetti

**Rauhan Magneetti** on helsinkiläisen laulaja-lauluntekijä Kari Tapiirin 14. marraskuuta 2014 julkaistu toinen studioalbumi.
## Kappaleet
# 
# 
# 
# 
# 
# 
# 
# 
# 
# 
# 

## Lähteet
Testamentti (albumi)

**Testamentti** on rap-artisti Petoksen 10. kesäkuuta 2016 julkaistu studioalbumi.
## Kappaleet
# 
# 
# 
# 
# 
# 
# 
# 
# 
# 

## Lähteet
Middle Township (New Jersey)

**Middle Township** on kunta (*township*) New Jerseyn osavaltiossa, Yhdysvalloissa. Sen väkiluku oli 20&nbsp;380 vuonna 2020. Cape Mayn piirikunnan hallintokeskus, Cape May Court House, sijaitsee Middle Townshipissä.

## Väestö
Vuonna 2020 Middle Townshipin 20&nbsp;380 asukkaasta valkoisia oli 83,0&nbsp;%, mustia 12,3&nbsp;% ja aasialaisia 1,0&nbsp;%. Vuonna 2019 asukkaista 9 % puhui kotonaan jotain muuta kieltä kuin englantia ja 3,4&nbsp;% asukkaista oli syntynyt ulkomailla.

## Kuvia kunnasta

Kuva:Middle Township Municipal Building CMCH NJ.jpg|Middle Townshipin kunnantalo.
Kuva:CapeMayCountyCourtHouse1927.tif|Cape Mayn piirikunnan oikeustalo.


## Lähteet

## Aiheesta muualla
Julian Batšynskyi

**Julian Oleksandrovytš Batšynskyi** (, ; 28. maaliskuuta 1870 – 6. kesäkuuta 1940) oli ukrainalainen poliitikko ja kirjailija. Hänen kirjansa *Ukrajina Irredenta* (*Lunastamaton Ukraina*) vuodelta 1895 oli ensimmäinen julkinen ja avoin esitys Ukrainan itsenäisyydestä. Batšynskyi toimi Ukrainalaisessa radikaalipuolueessa ja esimerkiksi Ukrainan kansantasavallan lähettiläänä Yhdysvalloissa. Myöhemmin hän siirtyi Ukrainan neuvostotasavaltaan, jossa hänet vangittiin Stalinin vainojen aikana vuonna 1935. Batšynskyi kuoli vankileirillä vuonna 1940.

## Elämäkerta
Julian Batšynskyi syntyi Novosilkassa Pidhaitsin piirissä tuolloin Itävalta-Unkarin hallitsemassa Galitsiassa 28. maaliskuuta 1870. Hänen isänsä oli kreikkalaiskatolinen pappi.

Batšynskyi liittyi Ruteeniukrainalaiseen radikaalipuolueeseen (*Rusko-ukrajinska radykalna partija*, myöhemmin Ukrainalainen radikaalipuolue) 1890-luvulla. Hän edusti puolueen niin sanottua nuorta siipeä, jonka ideologia kehittyi maltillisemmasta vanhemmasta siivestä poiketen kohti marxilaisuutta. Vuonna 1895 Batšynskyi julkaisi teoksen *Ukrajina Irredenta* (*Lunastamaton Ukraina*), jossa hän esitti ukrainalaisen kansallisen liikkeen tavoitteena Ukrainan itsenäisyyden. Ukrainan itsenäisyys oli sinänsä vanhempi ajatus, mutta se esitettiin nyt ensimmäistä kertaa julki avoimesti. Vuodet 1905–1906 Batšynskyi matkusti Pohjois-Amerikassa vieraillen paikallisissa ukrainalaisissa siirtolaisyhteisöissä. Hän julkaisi vuonna 1914 niitä sivuavan teoksen *Ukraijinska immihratsija v Zjedynenyh’ Deržavah’ Ameryky* (*Ukrainalaisten maahanmuutto Yhdysvaltoihin*).

Keskusvallat romahtivat ensimmäisen maailmansodan seurauksena ja Länsi-Ukrainan kansantasavalta julistettiin itsenäiseksi Itävalta-Unkariin kuuluneen Itä-Galitsian alueella 8. marraskuuta 1918. Batšynskyi oli mukana itsenäisyyden julistuksessa Lvivissä ja toimi kansantasavallan kansallisen neuvoston (*Rada*) edustajana. Länsi-Ukraina liittyi seuraavan vuoden tammikuussa osia Itä-Ukrainaa hallinneeseen Ukrainan kansantasavaltaan. Batšynskyistä tuli Ukrainan lähettiläs Washingtonissa Yhdysvalloissa samana vuonna. Ukrainan kansantasavalta lakkasi olemasta sodassa Neuvosto-Venäjää vastaan vuonna 1921. Batšynskyi palasi toukokuussa 1921 Eurooppaan, jossa hän toimi entisen Länsi-Ukrainan diktaattorin Jevhen Petruševytšin pakolaishallituksen ministerinä.

Batšynskyi oli alkanut omaksua Neuvostoliiton mukaisia näkemyksiä. Hän alkoi ajaa yhteisymmärrystä Moskovan kanssa ja vuonna 1933 Neuvostoliiton viranomaiset antoivat hänelle luvan matkustaa Neuvosto-Ukrainaan. Batšynskyi oli matkallaan jonkin aikaa pidätettynä Puolassa, mutta viimein kesällä 1934 hän oli saapunut Harkovaan. Harkovassa hän osallistui Ukrainalaisen neuvostotietosanakirjan toimitukseen. 4. marraskuuta vielä samana vuonna 1934 Batšynskyi pidätettiin monien muiden ukrainalaisten älymystön jäsenten ohella. 28. maaliskuuta 1935 Batšynskyi ja Antin Krušelnytskyi tuomittiin kymmenen vuoden vankeuteen. Batšynskyi kuoli vankityöleirillä 6. kesäkuuta 1940. Kuolinpäivää lukuun ottamatta Batšynskyin vaiheita vankityöleirillä ei tunneta. Hänet rehabilitoitiin vuonna 1957.

## Lähteet
Grays Harborin piirikunta

**Grays Harborin piirikunta** () on Yhdysvaltojen Washingtonin osavaltiossa sijaitseva piirikunta. Sen väkiluku oli 75&nbsp;636 vuonna 2020. Piirikunnan hallintokeskus on Montesanon kaupunki, ja suurin kunta on Aberdeen. Piirikunta on perustettu vuonna 1854.

## Väestö
Vuonna 2020 Grays Harborin piirikunnan 75&nbsp;636 asukkaasta valkoisia oli 87,1&nbsp;%, alkuperäisasukkaita 5,6&nbsp;%, aasialaisia 1,5&nbsp;% ja mustia 1,4&nbsp;%. Vuonna 2019 8,7&nbsp;% asukkaista puhui kotonaan jotain muuta kieltä kuin englantia ja 4,8&nbsp;% asukkaista oli syntynyt ulkomailla.

## Lähteet

## Aiheesta muualla
Katy Tur

**Katherine Bear Tur** (s. 26. lokakuuta 1983 Los Angeles, Kalifornia) on yhdysvaltalainen televisiotoimittaja ja kirjailija, joka työskentelee NBC News -uutiskanavalla.

## Varhainen elämä
Tur kasvoi juutalaisessa perheessä Los Angelesissa ja valmistui Kalifornian yliopistosta Santa Barbarassa vuonna 2005. Hänen molemmat vanhemmat, Zoey Tur ja Marika Gerrard, ovat toimittajia.

## Ura
Tur aloitti toimittajanuransa vuonna 2007, jolloin hän aloitti työt televisionkanava News 12 Brooklynilla ja radioasema WPIX:llä. Hän oli sääkanava Weather Channelin toimittaja vuosina 2009–2010. Vuosina 2010–2012 Tur työskenteli NBC:n paikallistelevisiokanava WNBC-TV:llä New Yorkissa. Vuosina 2012–2014 hän työskenteli NBC:n New Yorkin toimistossa ja vuodesta 2014 lähtien NBC:n kirjeenvaihtajana Lontoossa.

Kesästä 2015 lähtien Tur seurasi 18 kuukauden ajan Donald Trumpin presidentinvaalikampanjaa NBC:n kirjeenvaihtajana. Hänen kirjansa *Unbelievable: My Front-Row Seat to the Craziest Campaign in American History* julkaistiin syyskuussa 2017. Kirja kertoo Trumpin kampanjasta ja Turin omista kokemuksistaan ​​sen aikana.

## Yksityiselämä
Hän nai toimittaja Tony Dokoupilin vuonna 2017. Pariskunnalla on kaksi lasta.

## Lähteet
   

## Aiheesta muualla
Angharad Rees

**Angharad Mary Rees** (16. heinäkuuta 1949 Lontoo – 21. heinäkuuta 2012 Lontoo) oli walesilainen näyttelijä ja korusuunnittelija.

Rees nousi 1970-luvulla kuuluisuuteen BBC:n kansainvälisestä menestyssarjasta *[[Poldark (vuoden 1975 sarja)|Poldark]]*, jossa hän esitti naispuolista päähenkilöä Demelzaa. Rees näytteli myös elokuvissa *[[Tappajan kädet]]* (*Hands of the Ripper*, 1971), *[[Maitometsä]]* (*Under Milk Wood*, 1972) ja *[[Mielenterveys vaarassa]]* (*The Love Ban*, 1973). Teatterirooleja hänellä oli esimerkiksi näytelmissä *[[Hamlet]]*, *[[Rikhard II (näytelmä)|Rikhard&nbsp;II]]*, *[[Romeo ja Julia]]* ja *[[Talvinen tarina]]*.

Rees oli naimisissa näyttelijä Christopher Cazenoven kanssa vuosina 1973–1994. Liitosta syntyi kaksi poikaa. Toinen pojista kuoli auto-onnettomuudessa vuonna 1999, mikä järkytti Reesiä niin syvästi, että hän lopetti näyttelijänuransa. Myöhemmin hän löysi uuden ammatin korujen suunnittelusta. Toisen avioliittonsa Rees solmi David McAlpinen kanssa vuonna 2005.

Reesille myönnettiin vuonna 2004 kunnia-arvonimi CBE (Brittiläisen imperiumin ritarikunnan komentaja).

## Lähteet

## Aiheesta muualla
* 
*
Pacificin piirikunta

**Pacificin piirikunta** () on Yhdysvaltojen Washingtonin osavaltiossa sijaitseva piirikunta. Sen väkiluku oli 23&nbsp;365 vuonna 2020. Piirikunnan hallintokeskus on South Bendin kaupunki, ja suurin kunta on Raymond. Piirikunta on perustettu vuonna 1851.

## Väestö
Vuonna 2020 Pacificin piirikunnan 23&nbsp;365 asukkaasta valkoisia oli 90,0&nbsp;%, alkuperäisasukkaita 2,8&nbsp;%, aasialaisia 2,1&nbsp;% ja mustia 1,1&nbsp;%. Vuonna 2019 10,2&nbsp;% asukkaista puhui kotonaan jotain muuta kieltä kuin englantia ja 6,8&nbsp;% asukkaista oli syntynyt ulkomailla.

## Lähteet

## Aiheesta muualla